tomron87/hebrew-wikipedia-sentences-corpus huggingface dataset:
אם מחווה גופנית זו אינה עוזרת, היא יכולה לירוק ארס היישר מניביה לעבר עיניו של הקורבן, לעיתים במרחק של מטר או שניים.
קוברה זו היא פעילת יום בעיקרה, אם כי לעיתים תהיה פעילה בלילה.
היא מסתתרת מהשמש בין סלעים או בין העצים.
מזונה העיקרי הוא מכרסמים קטנים בנוסף לצפרדעים ולנחשים אחרים.
קוברה זו אינה תוקפנית, אך תתקוף לאחר התגרות ממושכת.
הארס שלה קטלני מאוד לאדם (בדרך הכשה) וגורם לכאבים, נפיחות מקומית, כאבי בטן והקאות וגם לשיתוק, היכול לשתק את הלב או את הריאות ולהרוג.
עם זאת מקרי המוות נדירים.
קוברה יורקת זהובה או קוברה יורקת סומטרית (שם מדעי: Naja sumatrana) הוא מין של קוברה יורקת ממשפחת הפתניים החיה ברחבי דרום-מזרח אסיה ביערות גשם טרופיים מתאילנד וסינגפור עד למלזיה, הפיליפינים ובכמה מאיי אינדונזיה, ביניהם בסומטרה.
קוברה זו בעלת גודל ממוצע לקוברה והיא מגיעה לאורך 0.9 עד 1.2 מטר כשהפרטים הגדולים יכולים להגיע לאורך 1.5 מטר.
צבע הקוברה משתנה לפי תפוצתה כשהזנים החיים בתאילנד נוטים להיות צהובים בעוד שאר הזנים בעלי גוונים שחורים עם רצועות זהובות לסירוגין.
ראשה של הקוברה רחב ובעל חוטם מעוגל, נחיריים מוגבהות ועיניים בולטות.
כמו מרבית הקוברות היא בעלת מפרש צוואר היכול להתנפח כדי להרתיע את יריביה, זאת בנוסף על יכולת יריקת הארס המפורסמת שלה.
היא גם בעלת שיני ארס רגילות הנעות על ציר בקדמת לסתה.
הקוברה פעילה בשעות יום בגדות היערות עד לגובה 1,500 מטרים מעל פני הים ולרוב נמצאת על הקרקע בין עצים נופלים וסלעים.
עם זאת היא מצויה גם בגנים ופארקים עירוניים, ואף בערים גדולות בקרבת האדם.
היא אינה אגרסיבית מטבעה, אך בעת איום יכולה לירוק את ארסה לעבר עיני אויביה ולעוור אותם.
הארס עצמו משמש להריגת טרפה הכולל מכרסמים, צפרדעים, לטאות ואף נחשים אחרים.
הקוברה עלולה להכיש בניביה ולהזריק ארס קטלני נוירוטוקסי ציטוטוקסי וקרדיוטוקסיסיטי, המהויים עד 40% מהארס, המשפיע על זרימת הדם ועל הרס רקמות התאים.
מדד הLD50 של הקוברה הוא 0.50 מיקרוגרם/גרם.
הקוברה יכולה להרוג אדם במהירות אם אינו מתחסן בזמן, אך ההכשות נדירות יחסית והיא תעדיף להימלט או לחלופין לירוק ארס מעוור אך לא קטלני במקום להכיש.
קוברה הוא סרט פעולה אמריקאי משנת 1986, בבימויו של ג'ורג' פ.
קוסמטוס ונכתב על ידי סילבסטר סטאלון, שגם כיכב בתפקיד הראשי.
הסרט התבסס באופן רופף על הרומן "משחק הוגן" מאת פאולה גוסלינג, עיבוד קולנועי יצא מאוחר יותר תחת השם הזה בשנת 1995.
סילבסטר סטאלון הוא מכונת הרס אנושית בדמותו של שוטר היוצא בעקבות רוצח סדרתי ומגלה קונספירציה שלמה של פסיכים, עם אג'נדה נאו-פשיסטית להביא לחורבן טוטאלי.
ברידג'ט נילסן מככבת לצדו בתור עדת ראייה הנרדפת על ידי הכנופיה המטורפת.
הקודקס המשפטי היה מאפיין נפוץ במערכות המשפט של העולם העתיק.
החוקים השומרים של אור-נמו (בערך 2100–2050 לפנה"ס), ולאחר מכן החוקים הבבליים של חמורבי (בערך 1760 לפנה"ס), הם מהמוקדמים ביותר שמקורם בסהר הפורה.
באימפריה הרומית פותחו מספר קודיפיקציות, כמו שנים עשר הטבלאות של המשפט הרומי (שנערכו לראשונה בשנת 450 לפנה"ס) וקורפוס יוריס קיוויליס של יוסטיניאנוס הראשון, קיסר האימפריה הביזנטית, הידוע גם כקוד יוסטיניאנוס (429–534 לספירה).
בסין העתיקה, הקוד הפלילי המקיף הראשון היה קוד טאנג, שנוצר בשנת 624 לספירה בשושלת טאנג.
להלן רשימה של קודים משפטיים עתיקים מרכזיים בסדר כרונולוגי:
חוקי מאעת: במיתולוגיה המצרית, מאעת הייתה אלת הצדק, החוק והאמת (2370–2510 לפנה"ס)
חוקי אור-נמו: מלך אור (בערך 2050 לפנה"ס).
עותקים עם שינויי נוסח קלים נמצאו בניפור, סיפר ואור.
חוקי אשנונה (בערך 1930 לפנה"ס)
חוקי ליפית-אשתר מאיסין (בערך 1870 לפנה"ס)
חוקי חמורבי (1750 לפנה"ס בכרונולוגיה האמצעית)
, הידועים גם בשם 'חוקי הנשילים' (Code of the Nesilim) (1650–1500 לפנה"ס)
החוק האשורי, הידוע גם בשם חוקי אשור התיכונה (MAL) (התפתח בסביבות 1450–1250 לפנה"ס, העותק העתיק ביותר הקיים בסביבות 1075 לפנה"ס)
חוקי התורה (המאה ה־10–6 לפנה"ס)
חוקת דרקון (סוף המאה ה־7 לפנה"ס)
חוקי מנו (בערך 200 לפנה"ס)
, חוקים ואתיקה טמילית עתיקה שנאספו על ידי (31 לפנה"ס – 500 לספירה)
קורפוס יוריס קיוויליס (קודקס חוקים, 529–534 לספירה)
שריעה (הלכה איסלמית) (בערך 570 לספירה)
(מקור לא ידוע; תורגם מסנקסקריט לפרסית, אנגלית, גרמנית וצרפתית בשנים 1776–1778)
(חוק ברהון) (המאה ה-8 לספירה)
קוג'ו הוא ספר מתח-אימה מאת הסופר האמריקאי סטיבן קינג.
הספר תורגם לעברית ויצא בגרסה קולנועית.
העלילה מתרחשת בעיר קטנה בשם קאסל רוק שבמדינת מיין.
קוג'ו הוא כלב סן ברנרד ענקי וידידותי של משפחת קמבר.
כשהוא רודף אחרי ארנב ומגיע למאורה, הוא מעיר עטלפים חולי כלבת.
לאחר שננשך על ידם וחלה בכלבת בעצמו, כל אופיו ומזגו הטוב נעלמים.
הוא הופך לרוצח על ארבע, במשקל של כמאה קילוגרם, בעל לסתות ענק.
במקביל, נוסעים דונה טרנטון ובנה בן הארבע, טד, על מנת לתקן את מכוניתם במוסך של ג'ו קמבר.
המכונית נתקעת בדרך למוסך והם נלכדים בתוכה, כשהכלב מפטרל סביבם ובמוחו מחשבה אחת בלבד: להרוג.
שנת יציאה לאור בעברית: 2004
קוברה מצרית (שם מדעי: Naja haje), ידוע גם בשם "أورايوس" ערבית מצרית מבטאים: Ouraeus (נגזר מהמילה היוונית עתיקה: οὐραῖος) הוא מין נחש ממשפחת הפתניים המצוי באזורים חצי-מדבריים לאורך אפריקה.
עקב תפוצתה הצפונית היא נמצאת גם במצרים, בה נחשבה לסמל תרבותי ודתי ומכאן שמה.
הקוברה קטלנית ביותר לאדם ובשנים האחרונות חל גידול בתקריות בינה לאדם, עקב כניסה ליישובים אנושיים, בהם שורצים במכרסמים.
הקוברה היא נחש באורך של 1.5–2 מטרים אף שנמדדו גם פרטים באורך 2.59 מטרים.
צבעה חום בהיר עד כהה וקרוב לשחור, כשהצידיים והבטן בהירים יותר בגוונים חום בהיר עד צהוב ושמנת.
כמו שאר הקוברות, היא בעלת מפרש סביב צווארה העוזר לה להרתיע יריבים.
הקוברה מטילה בין 8 ל-33 ביצים הבוקעות כעבור 60 יום.
הקוברה המצרית היא מין ליילי אך פעילה גם בשעות הבוקר המוקדמות בהם היא מתחממת בשמש.
היא ניזונה מיונקים קטנים, מקרפדות, מלטאות ומנחשים קטנים יותר, לרבות קוברות אחרות.
את הטרף היא הורגת בארסה החזק, שגם מסייע לעיכול חלקי של הטרף.
מחייתה של הקוברה היא באזורים חצי מדבריים בהם צמחייה (אף לא במדבר עצמו), סוואנות, נווי מדבר ובאזורים מסוימים אף בים התיכון.
הקוברה נמצאת גם ביישובי האדם, בהם שורצים מכרסמים כמו חולדות וכך באה במגע עם אנשים.
הארס של הקוברה המצרית מכיל רעלים נוירוטוקסינים התוקפים את מערכת העצבים וגורמים לשיתוק השרירים, לבחילות והקאות, רעידות וכן למוות.
כמות הארס הממוצעת שמזריקה הקוברה מצרית היא 175–200 מ"ג והוא נחשב לאחד מהחזקים שבארסי הקוברות, אף שהוא חלש משל הקוברה הפיליפינית.
עם זאת קוברה זו מזריקה יותר ארס בכל הכשה.
קוֹג'וֹרי (בגאורגית: კოჯორი) היא עיירה בנפת גרדבני שבכארתלי תחתית גאורגיה.
היא מרוחקת כ-20 ק"מ דרום-מערבית לבירה טביליסי.
העיירה נמצאת ברכס תריאלתי באזור אקלימי הררי המתאים לספא וכוללת בתוכה מספר דאצ'ות השייכות למשפחות מטביליסי.
בשנת 1968 קיבלה מעמד של עיירה (דבה - დაბა), ואוכלוסייתה בשנת 2002 מנתה 1,900 איש.
מקור השם קוג'ורי הוא מהמילה הסוואנית: קוֹג'וֹ ("კოჯო") ופירושו "של אבן" וקוג'ורי פירושו "מאבן" או "מאבנים".
דרומית לעיירה נמצא תל אזאולי, עליו נמצאים שרידי מצודה מימי הביניים הידועה בשם "מצודת אָגָרַני" (აგარანი) או "מצודת אָזֶאוּלי" (აზეულის ციხე) או מצודת קוג'ורי.
מבחינה ארכאולוגית מתוארכת השכבה העליונה בתל למאה ה-11, יחד עם זאת, רוב השרידים חדשים יותר יחסית ומתואכים לתקופה שבין המאה ה-16 למאה ה-18.
בתקופת פלישת הצבא האדום לגאורגיה, ב-17 בפברואר התקדמו, דיוויזיות של חיל רגלים וחיל פרשים של הצבא האדום, כשהם נתמכים במטרייה אווירית, כ-15 ק"מ דרום-מערבית לטביליסי.
באתר הקרב הוקמה בשנות ה-90 של המאה ה-20 אנדרטה לזכרם של הקצינים הזוטרים שנפלו בקרב.
מפקדת יחידת עילית של צבא גאורגיה, "הברידגה הקוג'ורית", ממוקמת בסמוך לעיירה.
נוף מקוג'ורי (רכס תריאלתי) שרידי מצודת קוג'ורי
קוג-באו (Kug-Bau) או קובאבא (Kubaba) הייתה מלכה שומרית מהעיר כיש בראשית המאה ה-24 לפנה"ס.
היא הייתה הנציגה היחידה של השושלת השלישית של כיש.
במסורת השומרית היא נחשבת למייסדת השושלות השלישית והרביעית של כיש.
על פי רשימת המלכים השומרית, קוג-באו הייתה בהתחלה בעלת בית מרזח, והצליחה לתפוס את השלטון כשהשושלת הקודמת נפלה במלחמה עם ארך.
לא ידוע כיצד אישה, ועוד ממעמד נמוך כל כך, הצליחה לעלות לשלטון.
מקדשים לכבודה של קוג-באו התפשטו ברחבי מסופוטמיה.
אצל החורים היא זוהתה עם האלה חבת.
היא הפכה להיות האלה המגינה של העיר כרכמיש.
קוג'י הוא פרוור בסידני, המנוהל על ידי עיריית רנדוויק (City of Randwick).
קוג'י ממוקם 8 ק"מ דרום מזרחית למרכז העסקים הראשי של סידני, לחופו של ים טסמן.
בצידו המזרחי של הפרוור מפרצון קוג'י וחוף קוג'י, שניהם אתרי תיירות פופולריים.
הפרוור תחום מדרום על ידי רחוב ריינבו, דרך קרינגטון ממזרח ודרך קלובלי מצפון.
הפרוורים הגובלים בו הם סאות' קוג'י בדרום, רנדוויק במזרח וקלובלי בצפון.
כ-800 מטרים מקו החוף של קוג'י מצוי "אי עוגת החתונה", שונית סלעים קטנה שמהווה שובר גלים טבעי למפרצון.
בשנת 1838 מושבת קוג'י הוגדרה לראשונה, ובשנת 1863 הוקם בפרוור בית הספר הראשון (שלאחר זמן מה הוסב למלון קוג'י).
בשנת 1902 עברה בפרוור החשמלית הראשונה, שחיברה אותו למע"ר.
קו הרכבת הגיע מרנדוויק הסמוך והתפצל ממנו לעבר קוג'י, עם תחנה מרכזית בחוף קוג'י.
בשנת 1907 הוקם בפרוור מועדון המצילים המקומי, אחד מהמועדונים הוותיקים ביותר בסידני.
חוף קוג'י קיבל את שמו מהמילה האבוריג'ינית קוג'ה, שמשמעה "המקום המסריח" או "ריח האצות המסריחות".
אלו נבעו ככל הנראה מתופעה טבעית של סחף אצות אל החוף בעקבות זרמי המים במפרצון קוג'י.
קוג'י הוא בית למספר קבוצות ספורט בסידני, בעיקר ראגבי.
קבוצת הראגבי הסידני רוסטרס מתאמנת בקוג'י ומייצגת את הפרוור בליגה הלאומית מאז 1908. בקוג'י מצוי מגרש הפוטבול Coogee Oval, המהווה מגרש בית לקבוצות רבות.
בשנת 1887 הוקם בפרוור מתחם גדול בשם אקווריום ארמון קוג'י (Coogee Palace Aquarium), שהכיל בריכת שחייה (25 על 10 מטרים), אקווריום כרישים ומספר אטרקציות נוספות כגון מגרש החלקת קרח.
הכיפה הגדולה מעל המתחם קרסה בשנות הארבעים, והמקום נבנה מחדש ושופץ.
כיום הוא משמש כמרכז מסחרי מקורה.
קוג'י הוא אחד הפרוורים הצפופים ביותר בסידני, ומהווה מקום מגורים מועדף ומושך אוכלוסייה החל משנות השלושים.
הוא פופולרי בזכות תרבות גלישה ענפה במקום, ומושך תיירים רבים, במיוחד תרמילאים.
קוג היה הדגם הבסיסי של ספינת מסחר אירופאית בימי הביניים.
הספינה כללה תורן יחיד ועליו מפרש מרובע והייתה בנויה מעץ אלון.
הדגם פותח במאה ה-10 בים הצפוני (מוזכר לראשונה בכתב יד מאמסטרדם משנת 948) ושימש לשיט מסחרי צמוד-חופים.
החל מן המאה ה-12 הורחבו הספינות על מנת לאפשר הפלגה בים הפתוח, יכולת חדשנית באותה תקופה, ובכך היו עדיפות על הספינות שהיו קיימות עד אז, הגליאות והסירות הארוכות של הויקינגים.
על הקוג הוקמו מעין בימות גבוהות בקדמת הספינה ובסיפון האחורי, שעליהן יכלו להתמקם קשתים, שירו אל ספינות אויב.
עם הזמן הם הלכו וגדלו, התרוממו לגובה רב יותר, ונבנו כחלק אינטגרלי ממבנה הספינה.
בעיקר אפיין השימוש בדגם את סוחרי ברית ערי הנזה.
הדגם שימש לכל אורך ימי הביניים לכל אורך חופי אירופה המערבית, כולל חופי הים התיכון המערבי.
במהלך השנים השתכללה צורת הספינה, היא הוגבהה, נוספו לה תורני-משנה וסיפוני הקשתים חוזקו על מנת להציב בהם תותחים.
הדגם נעלם במאה ה-15 והוחלף על ידי דגמים משוכללים יותר כמו הקאראק.
קוג'ון, קיסרית יפן (ביפנית: 香淳皇后; 6 במרץ 1903 – 16 ביוני 2000) הייתה הקיסרית רעיה של הקיסר יפן הירוהיטו ואימו של הקיסר אקיהיטו.
היא נולדה בשם הנסיכה נאגקו (良子女王), ולאחר מותה קיבלה את השם קוג'ון, שמשמעותו היא "טוהר ריחני." קוג'ון הייתה קיסרית רעיה מ-25 בדצמבר 1926 עד 7 בינואר 1989, והיא הקיסרית הרעיה שמלאה תפקיד זה למשך הזמן הארוך ביותר בהיסטוריה של יפן.
הנסיכה נאגקו נולדה בטוקיו, בתם הבכורה של הנסיך קוניושי ושל אשתו, צ'יקאקו.
היא למדה במחלקה לבנות בבית הספר לבני האריסטוקרטיה בטוקיו.
לאחר ההכרזה על אירוסיה, החלה נאגקו בתוכנית אימונים בת שש שנים שנועדה להכשירה לחיים כקיסרית רעיה.
אירוסיה לבן דודה הרחוק (אז יורש העצר הירוהיטו, הקיסר שווה לעתיד) היו יוצאי דופן משתי סיבות.
ראשית, בניגוד למסורת הקיסרית, הורשה הירוהיטו לבחור לעצמו את כלתו, ושנית, המסורת גרסה שעל נשותיו של הקיסר להשתייך למעמד האריסטוקרטיה.
אף על פי שאביה היה נצר למשפחה הקיסרית, הייתה אימה נצר למשפחת סמוראים.
בגיל 14 השתתפו נאגקו ונשים ראויות אחרות בטקס תה יפני בארמון הקיסרי של טוקיו, בעת שהנסיך הירוהיטו השקיף עליהן מחור הצצה.
לאחר מכן בחר הירוהיטו בנאגקו, ואירוסיהם התפרסמו בספטמבר 1918. יאמגאטה אריטומו, ראש ממשלת יפן לשעבר, סבר שיש לבטל את השידוכין משום שבמשפחתה של נאגקו היו מקרים של עיוורון צבעים, אך הקיסר ומשפחתה של נאגקו סירבו לוותר.
עם מותו של יאמגאטה הוסרה ההתנגדות, ולבסוף נערך טקס הנישואים ב-26 בינואר 1924. עם עליית הירוהיטו לכס הקיסרות ב-25 בדצמבר 1926, הפכה נאגקו לקיסרית הרעיה שלו.
בניגוד לקודמיו, ויתר הירוהיטו על כל פילגשיו ונותר רק עם נאגקו.
ב-1933, לאחר שנולדו לזוג ארבע בנות, הרתה נאגקו, וילדה את אקיהיטו.
הקיסרית נאגקו עברה להתגורר בארמון הקיסרי ומילאה את תפקידיה הטקסיים, ונכחה בטקסים ממלכתיים כגון יום השנה ה-2600 לאימפריה היפנית ב-1940 וטקס כיבוש סינגפור ב-1942. נאקגו קיבלה את עיטור מסדר הכתר היקר ואת עיטור מסדר האוצר הקדוש מהדרגה הראשונה.
לאחר מותו של הקיסר הירוהיטו ב-7 בינואר 1989, היא קיבלה את התואר "הקיסרית האם." לאור מצבה הבריאותי באותה עת לא התאפשר לה להיות נוכחת בהלוויית בעלה, ולאחר מכן נותרה בבידוד לשאר ימי חייה.
ב-1995 היא הפכה לקיסרית האם שחיה הכי הרבה שנים, ועברה את קנשי, שנפטרה 873 שנים לפני כן.
בשנת 2000, בגיל 97, נפטרה הקיסרית, לאחר 74 שנות מלוכה.
בימיה האחרונים הודיעה סוכנות משק הבית הקיסרי שנאגקו סובלת מבעיות נשימה, אך שמצבה אינו קשה.
יום לאחר פרסום ההודעה נפטרה הקיסרית האם.
הקיסר אקיהיטו העניק לאימו את השם קוג'ון לאחר מותה.
היא קבורה במאוזוליאום הסמוך לזה של בעלה בבית הקברות הקיסרי במוסשינו.
קוג'יקי (ביפנית: 古事記 – תיעוד עניינים עתיקים) הוא הכרוניקה העתיקה ביותר בנמצא של ההיסטוריה של יפן, והיא מתוארכת לראשית המאה ה-8. כרוניקה זו נכתבה על ידי או נו יסומארו, לבקשת הקיסרית גנמיי.
זוהי אסופת מיתוסים העוסקים ביצירת איי יפן ובקאמי.
מיתוסים אלה, בלוויית אלה המופיעים בניהון שוקי, מהווים את הבסיס שממנו צמחה דת השינטו.
קוג'יקי מכיל מספר שירים הכתובים בכתב סיני, אך הסימניות משמשות סימנים פונטיים, ואין להן משמעות מסוימת, מכיוון שהטקסט נכתב ביפנית של היאמטו, בין סוף המאה ה-7 לראשית המאה ה-8. הוא נחלק לשלושה חלקים: קמיצומאקי (גלגול עליון), נאקאצומאקי (גלגול אמצעי) ושימוצומאקי (גלגול תחתון).
הקמיצומאקי מכיל את ההקדמה ומתמקד בלידת האלים ובפועלם.
הנאקאצומאקי פותח בסיפורו של הקיסר ג'ימו, הקיסר הראשון, וסיפור כיבוש יפן, ומסתיים בקיסר ה-15 אוג'ין.
רבים מהסיפורים המופיעים בו הם מיתולוגיים, ואינם מקור היסטורי מהימן.
מסיבות שאינן ידועות, מופיעים פרטיהם של הקיסרים השני עד התשיעי, אך ייתכן שקיסרים אלה נוספו לחיבור על מנת למלא את החלל בין המלכים האמיתיים לג'ימו.
השימוצומאקי סוקר את התקופה מהקיסר ה-16 ועד הקיסר ה-33, ובניגוד לחלקים הקודמים אינו מכיל אזכורים רבים לאלים.
לקוג'יקי שני כתבי יד: איסֶה ואוּראבֶּה.
האחרון מכיל שלושים ושישה טקסטים, כולם העתקים משנת 1522 שכתב אוראבה קננאגה.
כתב היד איסה מתחלק בעצמו לשניים: שינְפּוּקוּג'י-בּוֹן (真福寺本) שנכתב ב-1372, והוא הטקסט העתיק ביותר בנמצא, ודוֹקה-בון (道果本).
טקסט הדוקה-בון מ-1381; ממנו נותר רק החצי הראשון של הכרך הראשון.
טקסט הדושו-בון (道祥本) מ-1424; ממנו נותר רק הכרך הראשון, אך הוא מכיל פגמים רבים.
טקסט השוּניוּ-בון (春瑜本) מ-1426; מכיל כרך אחד בלבד.
קוג'וק היא עיר הבירה של מדינת ואראפ, אחת מעשר המדינות בדרום סודאן, שנמצאת בצפון המדינה וגובלת בסודאן מצפון.
קוֹבּרִין (בבלארוסית: Ко́брын, מבוטא [ˈkɔbrɨn]; באוקראינית: Кобринь; ברוסית: Ко́брин; ביידיש: קאָבּרין; בפולנית: Kobryń) היא עיר במחוז ברסט בבלארוס, במרכז ראיון קוברין, 52 קילומטרים מזרחית לעיר המחוז ברסט.
קוברין נוסדה במאה ה-13 כיישוב מבוצר בידי נסיך לודמיר.
תחילה נשלטה קוברין בידי הדוכסות הגדולה של ליטא, ולאחר מכן עברה לשליטת ממלכת פולין.
בשנת 1589 הוענקו ליישוב זכויות עיר וזכויות לקיים בה ירידים עתיים.
באמצע המאה ה-17 הוחרבה העיר בידי גייסות האימפריה השוודית, ובשנת 1711 מתו רבים מיושבי העיר כתוצאה ממגפה ומשריפה שפרצו בה.
התיעוד הראשון לישיבת יהודים בקוברין הוא מהמאה ה-15. קוברין היא ערש הולדתה של חסידות קוברין, חצר חסידית ליטאית שנוסדה בידי הרב משה פאלייר מקוברין (1783–1858), ונכחדה בשואה, עם הרצחו של אדמו"רה, רבי משה אהרן רבינוביץ.
בעיר גם פעלה חצר חסידית של תלמיד של שושלת קוברין, חסידות קוברין-ביאליסטוק.
בין רבני העיר היה רבי פסח פרוסקין המכונה "ר' פסח מקוברין", שעמד בראש ישיבה מקומית.
בין מלחמות העולם כבר הייתה קוברין עיירה יהודית.
נמנו בעיר 5,617 יהודים, רוב תושביה.
כעיירות יהודיות אחרות באותה תקופה, הייתה יידיש השפה שלטת במרחב הציבורי, בשבתות וחגים יהודיים לא הייתה בה בפועל פעילות מסחר, והתקיימה בה פעילות ציבורית יהודית ענפה של מגוון המפלגות היהודיות.
כמו כן, פעלה בעיר גימנסיה עברית, ויצאו בה לאור שני שבועונים יהודיים.
ברבנות העיר קוברין שימשו רבנים ידועי שם:
רבי שלמה אב"ד קוברין – סביבות ה'ת"ק, 1740
רבי נחום אב"ד קוברין (סבו של המגיד מדובנא) – סביבות ה'תק"י, 1750
רבי מאיר מארים שאפיט – עד ה'תרל"ג, 1873
רבי אליהו שיק – בשנת ה'תרל"ד, הוא התמנה לרבנות העיר, שימש בה חצי שנה ונפטר בפתאומיות.
רבי חיים ברלין – סביבות ה'תרנ"ד, 1894
רבי מאיר אטלס – סביבות ה'תרס"ה, 1905
רבי פסח פרוסקין – סביבות ה'תרפ"ד, 1924
ב-22 ביוני 1941, בתחילת מבצע ברברוסה, נכבשה העיר בידי הגרמנים, ואלו החלו בהצתת בתי היהודים בה.
בהמשך, גויסו יהודי העיר לעבודות כפייה, הוטלו עליהם תשלומי כופר שונים, והם חויבו בענידת סרט זרוע, שהומר בהמשך בטלאי צהוב, תוך סימון בתיהם.
עד ספטמבר 1941 נרצחו בעיר כ-200 יהודים.
בספרו 'נדודי המלחמה – ויאסלו עירי', מתאר ד"ר הרציג ממאורעות השואה בקוברין:
בנובמבר 1941 רוכזו כ-8,000 יהודי העיר וסביבתה בגטו שהוקם בה.
כמה שבועות לאחר מכן רצחו הגרמנים כמה מאות חולים, קשישים וילדים יהודים מהגטו.
בתחילת 1942 חולק הגטו שבעיר לשני חלקים, ל"יעילים" ול"בלתי יעילים", ובאפריל 1942 הוקפו הגטאות בגדר תיל והופסקה אספקת החשמל לבתי היהודים.
מיוני 1942 הועסקו מאות מיושביו הגטו במחנה עבודה שהוקם בסמוך לו.
ב-27 ביולי 1942 חוסל גטו ה"בלתי יעילים" בעיר, תוך רצח כ-3,000 יושביו, כמו גם המאושפזים ואנשי הסגל בבית החולים היהודי המקומי, באתר הרצח ההמוני ברונה גורה.
ב-14 באוקטובר 1942 חוסל גטו ה"יעילים" שבעיר, תוך ריכוז ורצח יושביו ויושבי מחנות העבודה שבסביבת העיר בדרך לדיווין.
במהלך האקציה התנגדה לגרמנים קבוצת מחתרת יהודית, תוך העלאת בתים באש, ואף ירי בגרמנים.
בזמן זה הצליחו להימלט מהגטו כ-500 יהודים, וכ-100 מהם הצליחו להגיע ליערות הסביבה.
אחר היהודים הנמלטים ערכו הגרמנים מצוד שיטתי.
כמה עשרות בעלי מלאכה יהודים שהושארו בעיר נרצחו כולם עד סוף שנת 1942.
מכ-5,600 יהודי קוברין שרדו את השואה 64 איש, רובם מאלו שהספיקו להימלט לעומק שטחי ברית המועצות טרם הכיבוש הגרמני.
קובריג (ברומנית: Covrig) או סימיט (בטורקית: Simit) הוא לחם פריך, דומה לבייגלה בצורתו, אך עובר הכנה שונה במקצת (הבצק של הבייגלה מורתח קצרות לפני האפייה - הבצק של הקובריג לא).
ברומניה קיימת תרבות שלמה סביב הקובריג לסוגיו השונים (קוֹבְריג ביחיד, קובריג'י ברבים).
בכל רחוב מסחרי יש חנויות לממכר קובריגים הקרויות בשם "סימיג'ריה" (simigerie), שם הנגזר מה"סימיט" הטורקי או "קובריגריה" (covrigărie), שם הנגזר מה"קובריג" הבולגרי, הן בצורת שלובית (בייגלה) והן בצורת טבעת עבה, הן פשוטים, בתוספת זרעוני שומשום או פרג והן במילויים שונים, כגון זיתים, שוקולד ועוד.
ליד כל חנות כזאת, המצוידת בחלון ממכר קטן ובשלט המציין את סוגי הקובריגים השונים ומחיריהם, מתעכבים קונים רבים וממשיכים בדרכם תוך אכילת הקובריג הטרי מתוך שקית הנייר, ולעיתים אף נושאים עמם מחרוזת של קובריגים בצורות ובגדלים שונים.
עם זאת, מסורת הבייגל טוסט המקובל בישראל איננה מוכרת שם כלל.
הרומנים חוגגים ב-26 באפריל את יום הקובריג.
ב-2014, ברומניה היו רשומות כארבעת אלפים סימיג'ריות, 480 מתוכן בבוקרשט.
במטבח הטורקי מקובל להגיש סימיט בצירוף כוס תה, ריבת פירות או גבינה.
אין ודאות לגבי מקור הקובריגים, אך מרבית ההיסטוריונים מסכימים, שהם הומצאו על ידי נזירים גרמנים.
על פי "היסטוריית המדע והטכנולוגיה" מאת Bryan Bunch ו-Alexander Hellemans הקובריג הומצא בשנת 610 על ידי נזיר איטלקי, כדי לתגמל בו ילדים שלמדו את התפילות וכונה Pretiola.
ייתכן שאיור מהמאה ה-12, מאלזס, בשם Hortus deliciarum מציג לראשונה קובריג.
קוברת יערות (שם מדעי: Naja melanoleuca) היא מין של קוברה החיה באזורי היערות של מערב אפריקה, ארסית מאוד וקטלנית לאדם.
זוהי קוברה גדולה המגיעה לאורך 1.2-2.2 מטר ואף עד 3.1 מטר, מה שהופך אותה לגדולה בסוגה.
הקוברה בעלת רצועות שחורות וצהובות בצווארה המרשים ומצדדיו רצועות עור גדולות היוצרות צורת מניפה כשהיא מאוימת, ובשאר הזמן סגורות.
הצבע העליון הוא שחור-חום כהה.
הזכרים והנקבות דומים מאוד בגודלם.
הזנב דק, אך הראש גדול ובעל שיני ארס ארוכות וקטלניות.
העין שחורה עם אישון חום.
צבעיה של הקוברה מלמעלה עוזרים לה להסוות את עצמה מטרפה בשעה שהיא זוחלת דרך העלים ביער.
הקוברה חיה בדרום ומערב אפריקה הטרופית, מסנגל עד לדרום אפריקה.
היא נפוצה ביערות גשם בעיקר ומכאן שמה, אך גם בסוואנות ובביצות לחות, בכמה חופים, ביצות מנגרובים ואף באזורי ערים.
הן יוצאות לפעילות בשעות הערב.
קוברה זו היא ציידת אופורטוניסטית הניזונה מדגים, דו-חיים, לטאות קטנות, נחשים אחרים, עופות ויונקים קטנים, כגון עכברים וחולדות.
הן אוכלות גם דגי יבשתן שעולים מן המים וכן חדפי יערות בעלי ריח מצחין הדוחה את רוב הטורפים.
היא מתרחקת מבני אדם, אך הכשתה יכולה לגרום למוות במהירות, כשהארס מגיע לצינורות הדם עד שהוא מגיע ללב ומשתק אותו וגורם למוות.
מחוז משנה קוברין (בבלארוסית: Кобрынскі раён) הוא אחד מ-16 מחוזות משנה המרכיבים את מחוז ברסט בבלארוס.
מרכזו המנהלי היא העיר קוברין.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קוברין 88,037 בני אדם.
ההרכב האתני של האוכלוסייה במחוז היה: 87.9% בלארוסים, 6.1% רוסים, 4.5% אוקראינים ו-0.6% פולנים.
קוברה צהובה המכונה גם קוברת הכף (שם מדעי: Naja nivea), הוא מין של נחש בגודל בינוני וארסי ביותר ממשפחת הפתניים, המאכלס מגוון רב של ביומות לאורך מרחב אפריקה הדרומית כולל שטחי סוואנות, מדבריות ושטחים מדבריים למחצה.
המין הוא פעיל יום והוא אכלן כללי, שצד וניזון ממספר מינים שונים של חיות ופגרים.
הקוברה הצהובה ניצודה על ידי מספר בעלי חיים שונים כולל עופות דורסים, גירית דבש ומספר מינים של נמיות.
הקוברה הצהובה מוכרת כ"גילסלנג" (קוברה צהובה) ו"ברוינקפל" (קוברה חומה) באפריקה.
דוברי אפריקאנס בדרום אפריקה מתייחסים לקוברה הצהובה גם כ"קופרקפל" (קוברת הנחושת), בעיקר בגלל מגוון הגוונים העשירים של הצבע הצהוב של הנחש.
הקוברה הצהובה (Naja nivea) הוגדרה לראשונה על ידי הזואולוג השוודי קארל לינאוס בשנת 1758. השם הגנרי naja הוא לטיניזציה של המילה הסנסקריט "נאגה" (nāgá) שמשמעותה "קוברה".
הכינוי המדויק nivea מקורו מהמילים הלטיניות nivis או nix שמשמעותן "מושלג" או "שלג".
הקישור לשלג הוא מעורפל, אך הצעה לכך היא בשינוי הצבעים בפרטים הראשונים שנשמרו והתקבלו על ידי טקסונומים באירופה.
הקוברה הצהובה הוא מין במשפחת הפתניים.
לינאוס תיאר את הקוברה הצהובה (Naja nivea) לראשונה בשנת 1758. בתחילה הוא נתן לו את השם הבינומיאלי Coluber niveus, אך לאחר עשור ג'וספוס ניקולאוס לאורנטי תיאר את הסוג בשם "Naja".
בשנת 2007 ווסטר ונוספים הפרידו את הסוג Naja לארבעה תתי סוגים נפרדים על בסיס קריטריונים שונים כמו שושלת יוחסין, מורפולוגיה ותזונה.
הם שמו את Naja nivea תחת תת-הסוג Uraeus, הקוברות האפריקאיות שאינן יורקות, יחד עם הקוברה המצרית, הקוברה החוטמנית, קוברת אחיטה, הקוברה הערבית והקוברה הסנגלית.
הקוברה הצהובה היא מין של קוברה בגודל בינוני.
בוגרים של המין מגיעים בדרך כלל לגודל של 1.2-1.4 מ', אך אורכם יכול להגיע גם עד 1.6 מ'.
הזכרים בדרך כלל מעט קטנים יותר מהנקבות.
הפרט הגדול ביותר מהמין היה באוס שבנמיביה ואורכו נמדד ב-1.88 מ'.
פרט גדול נוסף נמצא שמורת הטבע "דה הופ" בדרום אפריקה, ואורכו הכולל הוא 1.86 מ'.
לקוברה הצהובה יש מגוון רחב של צבעים, מצהוב לחום זהב, חום כהה ואף שחור.
בנוסף, חלק מהפריטים מציגים מידה של נקודות או כתמים בהירים או כהים יותר על גבי גופם.
לרוב הצבע מקושר למיקומם הגאוגרפי אך ניתן לראות במקום אחד מגוון רחב של קוברות צהובות בצבעים וגוונים שונים.
לדוגמה, הפריטים שבמדבר הקלהארי שבבוטסואנה או נמיביה בדרך בצבע צהוב עקבי יותר מאשר אלו באוכלוסיות דרומיות יותר.
לעומת זאת, ב"דה הופ" ובאתרים נוספים בכף המערבית, נצפו פריטים בכל הצבעים.
לפריטים צעירים יותר בדרך כלל יש בדרך כלל התכהות באזור הצוואר ואזור הבטן לאורך של כתריסר קשקשים בטניים.
ההתכהות דוהה ומתבהרת לאורך השנה או שנתיים הראשונות לחייו, וגורמת לפעמים גורמת לבלבול בין הקוברה הצהובה לבין הקוברה הטבעתית.
הקוברה הצהובה היא אנדמית לאזור אפריקה הדרומית.
בדרום אפריקה, איפה שתפוצתו היא הגבוהה ביותר, נמצא בעיקר באזורי הכף המערבי, הכף הצפוני, הכף המזרחי, פרוביציית המדינה החופשית והפרובינציה הצפון מערבית.
הוא נמצא גם בחציה הדרומי של נמיביה, דרום מערב בוטסואנה ומערב לסוטו.
אף על פי שלקוברה הצהובה יש מרחב מחיה גאוגרפי קטן יותר מאשר לקוברות אפריקאיות אחרות, מגוון מרחבי המחיה שלו גדול יותר.
מרחבי המחיה המועדפים עליו הם פינבו, בושוואלד, קארו, סוואנה צחיחה, מדבר נמיב ומדבר הקלאהרי.
שוכן בדרך כלל במחפרות של מכרסמים, תלים נטושים של טרמיטים, ובאזורים צחיחים גם בחריצי סלע.
באזורים ממוזגים ובאזורים צחיחים, לפעמים נמצאים גם באזורי נחלים, בשטחים פתוחים ומנוקזים היטב.
בלסוטו, ייתכן וימצאו אף בגובה של 2,500 מטרים מעל פני הים.
הם נמצאים באזורים מיוערים ובאזורי מרעה גבוה בפרוביציית המדינה החופשית, באזורים סלעיים באזור כף התקווה הטובה ובאזורים המדבריים והחצי מדבריים באזורי המחיה שלהם.
הם לפעמים נכנסים לאזורים מאוכלסים, פרברבים מפותחים חלקית ואוכלוסיות קטנות אחרות לטובת בריחת מהחום וחיפוש אחר טרף כמו מכרסמים.
דבר זה גורם לעיתים לקשר ישיר מול האדם.
הקוברה הצהובה פעילה יומית ופעילותה נמשכת לאורך כל היום.
בימים מאוד חמים תהיה פעילת דמדומים, אך נדיר לראותה במהלך שעות החשיכה.
היא בעל חיים יבשתי, ומסוגלת בקלות לטפס על שיחים ועצים.
מגלה זריזות ויעילות בשדידה שיטתית של קני אורג שתפן (Philetairus socius).
כאשר אינה פעילה, היא מסתתרת ותופסת מחסה בבורות ומחפרים תת-קרקעיים.
תשתמש לעיתים באותו המחסה לתקופה ממושכת.
הקוברה הצהובה היא מין מאוד זריז וערני, אף על פי שתוארה כמין בעל אופי רגוע יותר רגוע ממינים אחרים של נחשים ארסיים אפריקאיים, היא תתקוף כאשר תחוש מאוימת.
כאשר מפריעים לה והיא חשה בסכנה, היא מרימה את פלג גופה העליון, מותחת ומנפחת את צווארה ומשמיעה קול שריקה.
כאשר היא נמצאת במגננה, היא עלולה לתקוף ללא היסוס.
אם הגורם המאיים חסר תנועה, תנסה הקוברה לברוח במהירות, אם אך האיום נמשך למרות זאת, היא תופסת שוב את תנוחת המגננה.
מין זה של קוברה ניזונה ממגוון רב של טרף הכולל נחשים אחרים, מכרסמים, לטאות, עופות ונבלות.
ב"דה הופ" נבדק הטרף של המין בין אוקטובר 2004 למרץ 2006. נמצא כי 31% מתזונתו הייתה ממכרסמים, 20% נחשים אחרים, 11% לטאות, 16% נבלות ו-11% פריטים מאותו המין.
באותו המחקר נצפו שני מקרים של אכילת נבלות על ידיד הקוברה הצהובה.
שני המקרים היה מדובר בנחשים שנהרגו כתוצאה מפגיעת כלי רכב.
במקרה הראשון היה מדובר בנחש חולי מפוספס (Psammophylax rhombeatus).
במקרה השני היה מדובר בנחש מהמין Psammophis notostictus, המוכר גם כניזון מהאורג השתפן.
הקוברה הצהובה היא קניבלית, ולפעמים ניזונה מפריטים צעירים בני מינה.
עם טורפי הקוברה הצהובה נמנים גירית הדבש, סוריקטה ומספר מיני נמיות, המהווים הטורפים העיקריים של הקוברה הצהובה משום שיש להם רגישות נמוכה לארס שלו.
טורפים נוספים הם מגוון מיני עופות דורסים כמו לבלר והחיוויאי החום הצדים מגוון מיני נחשים.
עונת ההזדווגות היא בחודשים ספטמבר ואוקטובר.
בחודשים אלו עלול הנחש להיות אגרסיבי מהרגיל.
הנקבה תטיל בין 8 ל-20 ביצים (בגודל ממוצע של 25 X 60 מ"מ) באמצע הקיץ (חושים דצמבר – ינואר), במחילות או תילי טרמיטים נטושים, או במיקום אחר חם ולח.
גודלו של האבקוע הוא בין 34–40 סנטימטרים, והם עצמאיים לחלוטין מלידה.
במחקר שנעשה בשבי ההזדווגות הייתה בחודש ספטמבר והטלת הביצים הייתה בחודש נובמבר.
משך ההריון היה בערך 42 יום ותקופת הדגירה הייתה בין 65 ל-70 ימים, בטמפרטורה של 28–33 מעלות צלזיוס.
התטולה הייתה בגודל 11–14 ויחס הבקיעה היה זכר אחד לחמש נקבות.
הקוברה הצהובה מיוחס כאחד ממיני הקוברות המסוכנים והארסיים ביותר בכל יבשת אפריקה, בגלל רמת ארסיותו והימצאותו התכופה בסמוך לבתים.
הארס של הנחש נוטה להיות סמיך וסירופי, ומתייבש לשבבים חיוורים ונוצצים.
ארסו של הקוברה הצהובה הוא רעלן עצבי חזק.
הוא עלול להכיל גם רעלנים לבביים המשפיעים על מערכת הנשימה, מערכת העצבים והלב.
אחוזי התמותה להכשות לא מטופלות לא ידוע, אך מעריכים כי הוא גבוה.
הדבר יכול להיות תלוי במספר גורמים כמו כמות הארס שהוחדרה, מצבו הפסיכולוגי של הננשך, החדרת ניב אחד או שניים ועוד.
לרוב, הנשמה מלאכותית מכנית וטיפול תסמיני מספיקים לצורך הצלת חיים, אך במקרים של הרעלת ארס חמורה יש צורך בנסיוב נוגדני מיוחד לארס הנחש.
כאשר מוות מתרחש, לקוח לרוב בין שעה (במקרים חמורים) לעשר שעות (ואף יותר), וקורה לרוב מכשל נשימתי בעקבות שיתוק.
נוגדן הארס המשמש במקרה הכשה של הקוברה הצהובה הוא נוגדן רב ערכי המיוצר על ידי המכון הדרום אפריקאי למחקר רפואי (SAIMR).
קוברה פיליפינית המכונה גם קוברה צפון-פיליפינית (שם מדעי: Naja philippinensis) היא מין של קוברה יורקת ממשפחת הפתניים החיה רק באיי הפיליפינים.
קוברה זו מגיעה לאורך של 1.6 מטרים בממוצע אם כי כמה פרטים הגיעו לאורך שני מטרים.
זוהי קוברה בעלת ראש רחב וקצר, נחיריים בולטים ועיניים גדולות ושחורות.
צבעה בהיר יחסית עד חום בינוני.
הצעירים בעלי גוונים כהים יותר.
הקוברה מצויה במדרונות ושטחי יערות לחים וכן בשדות חקלאיים, ג'ונגלים ובקרבת מגורי האדם והיא מחבבת במיוחד מקווי מים כמו בריכות, שלוליות וכדומה.
תפוצתה בשטחי צפון הפיליפינים בלוזון, מינדורו, קאטאנדואנס, מאסבאטה ובכמה אייים קטנים יותר.
דיווחים על הימצאותה בפלאוואן התבררו כשגויים.
בפיליפינים ישנו מין נוסף של קוברה בפיליפינים - קוברה דרום פיליפינית (Naja samarensis).
הקוברה ניזונה בעיקר מעכברים ושאר יונקים קטנים, מצפרדעים, לטאות ומנחשים אחרים, אותם היא הורגת בארס חזק.
היא אוכלת כמעט כל טרף אפשרי, כולל נחשים ארוכים כמותה.
הטורפים שלה הם אנשים, עופות דורסים, נמיות ורב-פתן מלכותי, הגדול בפתניים.
לעיתים היא גם נפגעת מחולדות המגיבות על ההכשה בנשיכות לעבר הראש והעיניים, אך הדבר לא קטלני עבור הקוברה.
הקוברה ארסית מאוד ובעלת נוירוטוקסין חזק הגורם לשיתוק של איברי הנשימה ושל שאר הגוף במהירות.
תסמיני ההכשה כוללים בחילות והקאות, כאבים ונפיחויות, כאבי ראש, סחרחורת ובעיות נשימה שיכולות להסתיים בדום לב או במוות בקלות.
עם זאת ישנו נוגדן היכול להציל את המוכשים אם הם מקבלים בזמן.
לפי מדד ה-LD50 הארס של קוברה זו הוא החזק ביותר מבין הקוברות, למעט המין קוברה כספית.
בנוסף על ארס זה הקוברה יכולה לירוק את הארס למרחק שלושה מטרים לעבר עיניו של הקורבן ולעוור אותו, אם כי לא להרוג.
קוברה סינית המכונה גם קוברת טאיוואן (שם מדעי: Naja atra) היא מין של נחש קוברה ממשפחת הפתניים המצויה בסין ובמספר איים בקרבתה כמו בטאיוואן.
לעיתים מבלבלים בין קוברה זו לקוברה המונוקלית החיה בדרום תפוצתה.
קוברה זו מגיעה לאורך 1.2-1.5 מ' בממוצע אך יכולה להגיע לאורך 2 מ'.
היא בעלת קשקשים עבים חומים או אפורים כהים עד שחורים עם בטן וחזה בהירים יותר והראש רחב וכהה ברובו אך השפתיים צהובות.
לקוברה ישנו "קולר" בצבע צהוב על החזה והעורף, המזכיר את קולרה של קוברת המשקפיים מהודו, אך צורתו דומה מעט לפרסה במקום.
הנחיריים גדולות והעיניים גדולות בצבע שחור עם טבעות צהובות מסביבם.
הקוברה חיה בקרבת מישורים, ערבות, יערות פתוחים ואזורים לחים לרבות בביצות מנגרובים.
תפוצתה היא בדרום ומזרח סין, טאיוואן, הונג קונג ובצפון וייטנאם ולאוס.
הקוברה צדה בשעות היום בעיקר ומזונה כולל הכל, מדגים עד ליונקים קטנים.
הצעירים מתבססים על צפרדעים ושאר דו-חיים כשהבוגרים אוכלים בעיקר מכרסמים וזוחלים אחרים אך בעת שהצפרדעים נפוצות ביותר (בעיקר מינים שונים של קרפדות) הם הטרף העיקרי.
הקוברה תימנע מעימות אנושי והיא תנפח את צווארה אם תרגיש מאוימת אך אם התוקף יתקרב אליה היא תכיש אותו במהירות גבוהה, לעיתים ממרחק של 2 מטר מהקורבן.
הארס של קוברה זו חזק מאוד ומדד ה-LD50 שלה הוא 0.29 מ"ג/ק"ג והיא יכולה להרוג אדם בקלות.
למעשה קוברה זו היא הנחש הקטלני ביותר בסין ובטאיוואן ושכיחות ההרוגים היא עד 15% מהמוכשים, אחוז גבוה יותר מזה של מוכשי הקוברה ההודית.
קוברה מימית מפוספסת (שם מדעי: Naja annulata) הוא מין של קוברה אפריקנית ממשפחת הפתניים החיה סביב אגן הקונגו.
זו אחת משתי הקוברות המכונות "קוברות מים", לצד המין קוברה מימית קונגולזית (Naja christyi), החי באותו אזור.
קוברה זו גדולה למדי באורך ממוצע של 1.4-2.2 מטר אך נמצאו פרטים באורך של 2.7 מטר.
צבע קשקשי הקוברה חום-זית עד חום-כתום מוקף ברצועות פסים שחורות שבאמצעם פס דק בהיר.
הזנב שחור לחלוטין והראש עבה וצבעו ירוק-חום ואזור העיניים והשפתיים בהיר.
הבטן צהובה עד לבנה ומוקפת ברצועות פסים.
הקוברה שוכנת כשמה בקרבת מקווי מים לאורך יערות הגשם או סוואנות מיוערות במרכז ומערב אפריקה המשוונית במדינות הבאות: בורונדי, קמרון, הרפובליקה הדמוקרטית של קונגו, הרפובליקה של קונגו, הרפובליקה המרכז-אפריקאית, גינאה המשוונית, רואנדה, גבון ואנגולה.
הקוברה חיה גם באגם טנגניקה ולעיתים מגיעה לחופיה בטנזניה, זמביה בנוסף לבורונדי.
מין קוברה זו היא שחיינית לעיתים קרובות והיא יכולה לצלול עד עומק 25 מטר למשך 10 דקות.
הקוברה פעילת יום ולילה, אך יותר פעילה ביום.
היא כמעט ולא יוצאת מהמים והיא איטית ביבשה.
אם היא מרגישה מאוימת במים היא תתרחק לעומק.
ביבשה היא תאיים באמצעות ניפוח צווארה ואם זה לא יעזור היא תכיש.
ארסה של קוברה זו מיועד בעיקר להרוג את טרפה הכולל בעיקר דגים אך גם דו-חיים שהיא מוצאת במים.
הוא מיועד להגנה רק כשימוש משני, אך הוא קטלני לאדם.
קוברה מימית קונגולזית (שם מדעי: Naja christyi) הוא מין של קוברה אפריקנית ממשפחת הפתניים החיה סביב אגן הקונגו.
זו אחת משתי הקוברות המכונות "קוברות מים", לצד קוברת מים מפוספסת, מאותו אזור.
לקוברה זו אין תת-מינים ידועים.
השם המדעי של המין קרוי על החוקר האנגלי קאטברט כריסטי (Cuthbert Christy).
קוברה זו היא שוכנת מים באורך 1.1 מטר בממוצע, אך היא יכולה להגיע לאורך של 2.3 מטרים.
לקוברה ראש קצר, עיניים שחורות גדולות וזנב קצר.
צבעה חום כהה עם פסים חומים ושחורים לאורכה ועל הצוואר טבעות בולטות, העוזרות להרתיע את היריבים נוסף לצווארון הפרוש.
הבטן בהירה עד צהובה והראש חום בהיר עם שפתיים בהירות.
הקוברה מצויה באזורי מים מתוקים כמו אגמים, נחלים ונהרות לאורך הרפובליקה הדמוקרטית של קונגו, דרומה של הרפובליקה של קונגו, חלק קטן מדרום-מזרח גבון ובצפון אנגולה.
היא שוכנת בעיקר סביב החלק הדרומי של נהר קונגו, ביובליו וביערות גשם לאורכו.
הקוברה פעילה ביום ובלילה, כשמרבית חייה היא מצויה במים אך גם על היבשה, מתחת לסלעים או לצמחייה.
הטרף העיקרי שלה הוא דגים ודו-חיים, אך היא לא תהסס לטרוף גם לטאות או מכרסמים שהיא תמצא.
במים, קוברה זו תעדיף לשחות הרחק במקרה של איום.
ביבשה היא איטית יותר ותנפח את צווארה כדי להרשים את יריבה.
אם זה לא יעזור היא תכיש.
הכשתה בדומה למרבית הקוברות מכילה ארס רב היכול להרוג.
עם זאת המפגש שלה עם אנשים נדיר וכמות ההרוגים קטנה.
קובריטי הוא כלי ניתוח קוד סטטי המפותח על ידי סינופסיס.
מוצר זה מאפשר למהנדסים ולצוותי האבטחה למצוא ולתקן פגמים בתוכנה.
לפני רכישתה על ידי סינופסיס, קובריטי היה ארגון שנוסד במעבדות מערכות המחשב של אוניברסיטת סטנפורד בפאלו אלטו, עם מטה בסן פרנסיסקו.
ביוני 2008, קובריטי רכשה את סולידוור טכנולוגיות.
בפברואר 2014, הודיעה קובריטי על הסכם רכישה עם סינופסיס, חברת אוטומציה של תכנון אלקטרוני, תמורת 350 מיליון דולר במזומן.
הוא גם תומך ביותר מ-70 שלדי תוכנה שונים עבור C#, Java, JavaScript ושפות אחרות.
קובריטי סקאן - כלי חינמי לניתוח סטטי מבוסס ענן עבור קהילות קוד פתוח.
קוברה קאי היא סדרת ספין-אוף אמריקאית לסרטי "קראטה קיד" משנות ה-80 וה-90, בהשתתפות השחקנים המקוריים, ראלף מאצ'יו בתפקיד דניאל לארוסו וויליאם זבקה בתפקיד ג'וני לורנס, היריב העיקרי של דניאל בסרטים.
בסדרה שניהם פותחים דוג'ו ונאבקים אחד בהצלחת השני.
העונה הראשונה התחילה ב-2 במאי 2018 וכללה 10 פרקים והשנייה ב-24 באפריל 2019 וכללה 10 פרקים, כששתיהן שודרו בשידורי יוטיוב פרימיום, ולאחר שהחברה הפסיקה לייצר סדרות היא מכרה את זכויות השידור לנטפליקס, בה הודיעו על הפקת שתי עונות נוספות.
העונה השלישית עלתה לשידור ב-1 בינואר 2021 והעונה הרביעית עלתה לשידור ב-31 בדצמבר 2021. עונתה החמישית של הסדרה עלתה לשידור ב-9 בספטמבר 2022.בינואר 2024 הודיעו שתהיה עונה 6 ואחרונה והעונה תהיה ארוכה מין הרגיל.
ב-2 במאי הודיעו כי עונה 6 תעלה בשלושה חלקים.
34 שנים לאחר שג'וני לורנס הובס על ידי דניאל לרוסו בטורניר הקראטה באול-וואלי ב-1984, ג'וני לורנס, כיום בשנות ה-50 לחייו, סובל מאלכוהוליזם ודיכאון.
הוא עובד בתור שיפוצניק במשרה חלקית, ומתגורר בדירה ברסדה, לוס אנג'לס, לאחר שנשלח הרחק מאורח החיים העשיר באנצ'ינו, שם גדל.
יש לו בן מנוכר בשם רובי ממערכת יחסים קודמת, אותו נטש.
לעומת זאת, דניאל לרוסו הוא כיום הבעלים של רשת סוכנויות רכב מצליחה מאוד, והוא נשוי לבעלים-השותפה שלו לעסק, אמנדה, איתה יש לו שני ילדים: סמנתה ואנתוני.
דניאל סוף סוף חי את אורח החיים העשיר שכל-כך רצה בילדותו, כשהוא ואמו לוסיל גרו ברסדה.
עם זאת, לאחר שחברו והמנטור שלו, מר מיאגי - מת, המאבק של דניאל להתחבב על ילדיו שיבש את האיזון בחייו.
בעונה 1, ג'וני משתמש בקראטה כדי להגן על השכן החדש שלו, מיגל דיאז, מקבוצת בריונים.
ג'וני מסכים ללמד את מיגל קראטה ופותח מחדש את דוג'ו הקראטה של קוברה קאי כהזדמנות לשחזר את עברו.
קוברה קאי המתחדש מושך קבוצה של מנודים חברתיים שסובלים מבריונות המוצאים אחווה וביטחון עצמי בהדרכתו של ג'וני.
ג'וני מפתח קשר עם מיגל באופן שדומה למערכת היחסים בין דניאל ומר מיאגי.
הפילוסופיה של קוברה קאי, לעומת זאת, נותרה ברובה ללא שינוי, אם כי ג'וני מנסה להחדיר לה יותר כבוד מאשר קריס (הסנסיי של ג'וני לשעבר).
מצד שני, הפתיחה המחודשת של קוברה קאי מחייה את היריבות של ג'וני עם דניאל, שנשבע להפיל את הדוג'ו.
מאוחר יותר, רובי מפתח יריבות עם מיגל, מה שמזכיר את היריבות בין דניאל וג'וני.
בעונה 2, בעקבות ניצחונו של קוברה קאי בטורניר הקראטה באול-וואלי 2018, ג'ון קריס מופיע שוב במפתיע, וג'וני מרשה לו באי רצון להצטרף שוב לקוברה קאי ולנהל אותו יחד איתו.
בינתיים, דניאל פותח מחדש את הדוג'ו של מיאגי-דו עם רובי וסם כתלמידיו הראשונים וכתגובה להצלחת קוברה קאי בטורניר.
לאט-לאט, נוצרת יריבות עצומה בין שני הדוג'ואים, במיוחד בין סם לתלמידה החדשה של קוברה קאי- טורי ניקולס.
לאחר קטטה בית ספרית אכזרית שהוקמה על ידי טורי ביום הראשון ללימודים שכתוצאה ממנה מיגל נכנס לקומה, קריס תופס את השליטה בדוג'ו קוברה קאי ומעיף את ג'וני החוצה בזעם.
העונות השלישית והרביעית עוקבות אחר ג'וני, כאשר הוא יוצר את הדוג'ו החדש "ניב העיט" עם מיגל ותלמידי קוברה קאי לשעבר שקריס גירש.
הוא גם מסכים לשתף פעולה עם דניאל כאמצעי להילחם בקוברה קאי החדש תחת קריס על ידי הכנה לטורניר הקראטה הבא.
קריס, לעומת זאת, מחזיר את המייסד לשעבר של קוברה קאי, טרי סילבר (מ- "קראטה קיד 3"), שמתגלה כאויב מסוכן ומעורפל יותר מקריס עצמו.
העונה החמישית ממשיכים במאמצים של דניאל וג'וני, בעזרת צ'וזן טוגוצ'י (מ- "קראטה קיד 2"), להפיל את קוברה קאי, המנוהל כעת על ידי סילבר (בעקבות ניצחון מרומה בטורניר הקראטה והפללתו של קריס בגין ניסיון רצח, בעקבותיו הוא יושב בכלא), שמאוחר יותר הצטרפה אליו סנסיי קים דה-און, צאצאית לפילוסופיית הקוברה קאי המקורית.
יריבו לשעבר של דניאל, מייק בארנס, ובת דודתה של אמנדה, ג'סיקה אנדרוז (שתיהן מ- "קראטה קיד 3") חוזרות בעונה זו.
בעונה השישית, לאחר הפלתו של קוברה קאי, ומעבר תלמידיו הבולטים למיאגי דו, ביניהם טורי וקני, הדוג'ו המאוחד מתכונן לתחרות הקראטה הטובה ביותר בעולם - הסקאיי טייקאיי, ונתקל בקשיים, כאשר ג'וני מנסה להכניס את סגנונו אל תוך הדוג'ו בעוד שדניאל רוצה לשמור על הסגנון והמסורת, שנמשכים לאורך דורות.
בהכנות לתחרות נאלצים דניאל וג'וני לבחור שישה מתחרים בלבד שיסעו להתחרות, ובן ובת שישמשו כקפטנים וילחמו בתחרויות האישיות, מה שיוצר מתחים בין התלמידים.
מנגד, קריס, שברח מהכלא בסוף העונה הקודמת, הגיע לדוג'אנג של סנסיי קים בדרום קוריאה, שם התחיל להנחיל את פילוסופיית קוברה קאי אצל התלמידים המוכשרים של קים.
מיגל דיאז (שולו מרידואניה, ראשי, עונות 1-6) - מיגל דיאז הוא נער אקוודורי-אמריקאי בן 16 עם אסתמה ודימוי עצמי נמוך שעובר לגור בשכנות לג'וני.
הוא מותקף על ידי קבוצה של בריונים עשירים בראשות קיילר, אך ניצל על ידי ג'וני לורנס.
לאחר תתשאול על עברו של ג'וני בקראטה, מיגל הופך לתלמיד הראשון של ג'וני בדוג'ו החדש קוברה קאי- אותו ג'וני פותח מחדש לאחר שנים ארוכות בהן הוא היה סגור.
מיגל מנצח בטורניר האול-ואלי ומזכה את ג'וני לורנס, הסנסיי שלו, בניצחון.
בעונה 2, מיגל מתחיל לצאת עם טורי, תלמידה חדשה בקוברה קאי.
אך במסיבה בבית של מון סם משתכרת ונזכרה שיצאה עם מיגל, ושאיישה סיפרה לה שמיגל החזיר את המדליה של מיסטר מיאגי.
היא מנשקת את מיגל המבולבל כשטורי הזועמת רואה אותם מתנשקים דרך החלון.
בסוף העונה מיגל נקלע לקרב שנערך בבית הספר, בו הוא מכניע את רובי, אך מראה רחמים כמו שג'וני אמר לו.
רובי נסער והוא העיף את מיגל מהקומה העליונה שנופל על מעקה-המדרגות, מה שמוביל את מיגל לתרדמת.
בעונה 3, כשמיגל מתעורר מהתרדמת שלו, אליה הוא נקלע בעקבות הקטטה שנערכה בבית הספר, הוא בתחילה ממורמר כלפי ג'וני על כך שדרש ממנו לגלות רחמים כלפי רובי.
לאחר שג'וני מתערב אישית בשיקום הפיזי של מיגל, השניים משלימים.
מאז שג'וני הודח מקוברה קאי על ידי קריס ומאז שמיגל החלים מפציעותיו, הוא מצטרף אל הדוג'ו החדש שג'וני לורנס עומד בראשותו- "ניב העיט".
בנוסף מחדש את מערכת היחסים עם סם, ובהמשך כשרובי משתחרר מהמוסד לעבריינים צעירים הוא רואה את סם ומיגל מבלים ביחד בדוג'ו והוא נפרד מסם.
מיגל וסם חזרו בהמשך להיות זוג.
בעונה 4, מיגל ממשיך להתאמן תחת דניאל וג'וני שהתאחדו לידי דוג'ו אחד בניסיון להתמודד אל מול המנהיג החדש של קוברה קאי, טרי סילבר.
בחצי הגמר של הטורניר מתחרה מול איליי (הוק) חברו הטוב ממיאגי-דו אך נפצע.
הוא גם משלים עם רובי אחרי קרב שבו מיגל מנצח אותו וכמעט מעיף אותו (מהקומה השנייה במלון הדירות שבו ג'וני ומיגל שכנו ואימו וסבתו גרים שם)אך שוב מראה רחמים אבל הפעם רובי מקבל את הרחמים, והופך להיות חבר שלו.
מיגל ממשיך להתאמן עד לניצחון על קוברה קאי ומעצרו המיידי של טרי סילבר.
אחרי מעצרו של סילבר סם והוא מנהלים שיחה מלב אל לב ומיגל אומר לה שהוא אוהב אותה והיא גם אומרת לו שהיא אוהבת אותו, הם מתנשקים וחוזרים להיות ביחד.
בעונה השישית מיגל מתכונן ביחד עם חבריו לטורניר הסקאיי טייקאי העולמי, ומנסה להתקבל לאוניברסיטה היוקרתית סטנפורד.
מיגל נבחר להיות אחד מששת התלמידים שיסעו לטורניר ולהיבחן בקרב נגד רובי על תפקיד הקפטן.
לאחר שנכנס לרשימת המתנה מיגל מבין שתפקיד הקפטן יעזור לרזומה שלו לקבלה לאוניברסיטה לכן מבקש מרובי שייתן לו לנצח, כיוון שאינו הולך לקולג', אך נתקל בסירוב.
בקרב עצמו מיגל מפסיד 3-2 לאחר שהוביל 0–2 ובכך לא נבחר לקפטן.
רוברט סווייזי "רובי" קין (טאנר ביוקנן, ראשי, עונות 1-6) - בנו המנוכר בן ה-17 של ג'וני.
בעונה 1, רובי נושר מבית הספר כשהוא מסתבך בגלל סמים, ולאחר מכן הוא וחבריו קרוז וטריי מבלים את חייהם בגניבות רבות.
לאחר שהוא מתחיל לעבוד עם דניאל לרוסו, האויב המושבע של אביו, ג'וני- רובי הופך לבן בית בבית משפחת לרוסו ומתיידד עם סם, ביתו של דניאל.
לאחר הטורניר בו מיגל דיאז מנצח, רובי מצטרף לדוג'ו החדש אותו פותח דניאל בעונה השנייה, מיאגי-דו.
בהמשך העונה השנייה, בקטטה הבית-ספרית ביומו הראשון של רובי ללימודים, רובי מפיל את מיגל מקומה שנייה ושולח אותו בטעות ליפול ולהתרסק על עמוד השדרה בעקבות פגיעתו במעקה מדרגות, מה שמשתק את מיגל לחלוטין.
המום ונחרד מהעובדה שהוא גרם למיגל לנכות, רובי נמלט מהמקום.
בעונה 3, רובי מגורש מבית הספר על יומו הראשון ללימודים ונשלח למוסד לפושעים צעירים לאחר שהיה מבוקש במשך כמה שבועות.
בעונה 4, רובי מסייע לקריס ולטרי סילבר להוביל את הקוברה קאי על ידי אימון שלהם בטכניקות מיאגי-דו כדי שיוכלו להתמודד טוב יותר עם מיאגי-דו וניב העיט.
הוא גם מתחיל מערכת יחסים רומנטית עם טורי ומגייס סטודנט צעיר בשם קני פיין, שאותו הוא מדריך משום שהוא מתקשה להשתלב בבית הספר והתמודד עם בריונים כולל בנו של דניאל, אנתוני לרוסו.
והמערכת יחסים שלו ושל טורי מתקדמת והם הופכים לזוג, במהלך הטורניר הבא, רובי נאלץ להילחם בקני ברבע הגמר של הבנים, ומביס אותו בקלות.
בגמר הבנים, לאחר שמיגל בוחר לא לחזור, רובי מתמודד מול הוק, שחזר להשתמש בשמו המקורי, אלי, והוא חלק ממיאגי-דו עכשיו.
מכיוון ששניהם מכירים את טכניקות הקוברה קאי והמיאגי-דו, רובי ואלי נלחמים לתיקו, מה שמוביל להארכה.
בסופו של דבר, אלי מביס את רובי והופך לאלוף לאחר שרובי מהסס לגמור אותו כשקני מריע לו מהצד.
מאוחר יותר, בדוג'ו הקוברה קאי הנטוש, רובי נשבר בדמעות ומודה שנמאס לו להאשים את ג'וני בבעיות שלו ומתחיל להתחבר אליו מחדש, לאחר שנהיה מוטרד ונחרד לאחר שראה את קני מרסק את אנתוני חסר האונים לפני המשחק האחרון שלו עם אלי בגלל היות הפיכתו לבריון על ידי קוברה קאי.
בעונה 5, רובי מצטרף לאביו ג'וני בנסיעה למקסיקו כדי למצוא את מיגל, מה שלבסוף מצליח לשניהם.
רובי מנסה לשכנע את טורי לקחת הפסקה מקוברה קאי, מה שהביא לפרידתם, בהמשך ג'וני מצליח לתקן את מערכת היחסים העכורה בינו לבין מיגל.
תוך כדי הוא מנסה לגרום לטורי לעזוב את קוברה קאי, מה שבסוף עבד.
בסיום העונה הוא מצליח יחד עם חבריו להפיל את קוברה קאי בראשותו של טרי סילבר ולבסוף הוא וטורי משלימים וחוזרים ליהיות זוג, לאחר שנפרדו מוקדם יותר בעונה.
ג'וני לורנס (ויליאם זבקה, ראשי, עונות 1-6) - ג'וני הוא מתבודד אלכוהוליסט חסר מזל, שמתנכר לבנו המתבגר רובי.
בשנת 2017, לאחר שבילה מספר שנים כשעבד ברסדה, ג'וני ראה במקרה את שכנו החדש, מיגל דיאז, נפגע על ידי קבוצת בריונים.
לאחר שג'וני נלחם בהצלחה בתוקפים עם כישורי הקראטה שלו, מיגל משכנע את ג'וני לפתוח מחדש את הדוג'ו של קוברה קאי אשר מחדש את היריבות שלו עם דניאל לרוסו, כיום בעלים מצליח של רשת סוכנויות רכב ונשוי באושר.
לאחר שאיבד את הבעלות על קוברה קאי לקריס, ג'וני הקים דוג'ו חדש בשם "קראטה ניב העיט" והתאחד עם דניאל והדוג'ו שלו, מיאגי-דו, מה שהוביל בסופו של דבר לסיום היריבות ביניהם.
ג'וני גם הפך לבן-זוגה של אימו של מיגל, כרמן, והביא איתה יחד לעולם ילד שני, אח למחצה של רובי ושל מיגל, שהפכו למעשה לאחים חורגים בגלל מערכת היחסים של ג'וני וכרמן.
דניאל לארוסו (ראלף מאצ'יו, ראשי, עונות 1-6) - 33 שנים לאחר אירועי סרטי "קראטה קיד", דניאל הופך לבעלים של סוכנות מכוניות מצליחה בדרום קליפורניה ונשוי לבעלים-שותפה שלו, אמנדה, איתה יש להם שני ילדים בשמות סמנתה (סם) ואנתוני.
הם גרים בבית גדול עם בריכת שחייה באנצ'ינו.
למרות הצלחתו כמבוגר, לדניאל חסר את איזון החיים שהיה לו בצעירותו, שכן מר מיאגי נפטר בשנת 2011. העניין של דניאל בקראטה עולה מחדש לאחר שלרוסו נודע על שובו של הדוג'ו קוברה קאי, המנוהל כעת על ידי לורנס.
זה דוחף את דניאל לפתוח מחדש את מיאגי-דו, ומעביר את תורתו של הדוג'ו לדור חדש של תלמידים, מה שמוביל ליריבות מסיבית בין שני הדוג'ואים, שלבסוף משלימים זה עם זה בניסיון להביס את האיום החדש שעומד בראש קוברה קאי.
ג'ון קריס (מרטין קוב, ראשי בעונות 2–6, עונה 1 אורח) - בתחילת הסדרה קוברה קאי, קריס נחשב למת וג'וני מחליט לחדש את "קוברה קאי" בדרכו שלו וגם מתמודד לתחרות הארצית בה מיגל מנצח.
לאחר שג'וני חוזר למבנה ששכר לכך הוא מגלה שקריס חי והגיע לשבח אותו.
ג'וני זועם על עברו אך לא פוגע בו קשה וקריס מתנצל על היחס שלו ואף מתקן את הגביע שהוא שבר לג'וני.
כשהוא רואה שהוא גר במקלט לחסרי בית וחסר עבודה ג'וני מעניק לקריס אפשרות לחזור לאמן לצידו את הדוג'ו, למרות אזהרת חבריו הוותיקים שקריס לא אמין.
לאחר הקטטה בבית הספר, קריס לוקח את הדוג'ו קוברה קאי בחזרה לעצמו, תוך שהוא קונה את אמונם של רוב התלמידים, הסבורים שג'וני גרם למיגל להיפגע.
ג'וני מוותר על הארגון וקריס מחזיר את הארגון לכללי ה"ללא רחמים" הישנים.
בעונה השלישית, לאחר שקריס שולח את תלמידיו לחבל בדוג'ו של ג'וני ושל דניאל, הוא מציע לערוך טורניר בין הדוג'ואים כדי לקבל תשובה לשאלה: מי עומד לקבל את קוברה קאי לעצמו.
בעונה הרביעית קריס מבקש את עזרתו של סילבר באימון "קוברה קאי", אך בתחילה הוא מסרב לו בטענה שהוא במקום אחר עכשיו והוא לא מתכוון לעזוב אותו בשביל קראטה, שוב.
לבסוף סילבר מצטרף אל קריס, אך זה מפליל אותו וגורם לו להיכנס לכלא.
בסיום העונה החמישית קריס מצליח לברוח מהכלא בו הוא כלוא כהכנה לעונה השישית של הסדרה.
צ'וזן טוגוצ'י (יוג'י דון אוקומוטו, עונות 3-6) - הוא מופיע כעבור שנים רבות בעונה שלוש של הסדרה, לאחר שהוזמן בידי קומיקו לפגישה עם דניאל.
דניאל בהתחלה חושש ממנו אך מתברר שצ'וזן השתנה לאדם טוב בעקבות דודו וירש ממנו את דירתו, אף שכמו קומיקו לא התחתן מעולם.
הוא ירש גם את ביתו של מיאגי ומועדונו וכן מגילות נדירות וחשובות.
צ'וזן מלמד את דניאל להילחם בקראטה ומסביר לו שלעיתים התקפה גם נחשבת להתגוננות.
לבסוף הוא מכניע אותו וכמעט פוגע בו, אך למעשה צובט את אפו באותה צורה שבה דניאל צבט את שלו בסרט.
לבסוף הוא מתנצל על התנהלותו הצעירה לדניאל וחוזר למועדון האימונים שלו.
צ'וזן מופיע גם בסוף העונה הרביעית בעוד דניאל מדבר עם צ'וזן סמוך לקברו של מר מיאגי, ומסכים להפיל את ארגון קוברה קאי ההרסני.
בעונה החמישית צ'וזן משתף פעולה עם דניאל ומתגורר בביתו, מה שמקשה מעט על אמנדה.
הוא מנסה להסתנן לארגונו של סילבר בתור סנסיי.
ואולם סילבר חושד בו ומוביל את אנשיו להביס אותו, כשהם נכשלים הוא מתרה בסילבר מלהתקרב למשפחת לרוסו.
צ'וזן גם פוגש את מייק בארנס אך מבלי להבין שהוא עזב את דרכי קוברה קאי והפך להגון הוא מחליט בטעות לתקוף אותו ואת אנשיו בחנות.
הוא מאמן לצד ג'וני ודניאל את "מיאגי דו" ומורה לתלמידים איך לגונן על ביצים תוך עמידה יחדיו.
בהמשך הוא מתוודה בפני ג'וני על אהבתו לקומיקו, למרות אירועי הסרט בהם ניסה לאיים עליה בסכין מה שגרם לו בושה.
ועדיין הוא אוזר אומץ ומחליט להיפגש איתה.
ואולם בעודם על לימוזינה בחגיגה היא נחטפת בידי מייק המורה להם לנקום בסילבר ששרף את חנותו וצ'וזן עם ג'וני ומייק מגיעים לביתו, שם הם נתקלים באנשיו.
צ'וזן נלחם נגד רובם בהצלחה, אף שהייתה מורכבת ומתמודד ישירות מול סילבר השולף חרב כדי לשסף אותו.
צ'וזן נלחם בו אך נפצע קשה בבריכה בגבו ובזרועותיו ומדמם חסר הכרה, כשסילבר עוזב ומודיע שהוא מת.
עם זאת לאחר מעצרו של סילבר מתברר שצ'וזן שרד וטוען שנפצע שטחית.
סמנתה (סאם) לרוסו (מרי מאוזר, ראשית, עונות 1-6) - בתם של דניאל ואמנדה לרוסו והיא למדה מאביה כמה שיעורי קראטה להתגוננות.
בתחילה סאם המתוחה מתקרבת לתלמיד הבריון קיילר ומגוננת עליו מאביה שחשד שהם מתנשקים במסיבה.
בהמשך היא מגלה שהוא בריון ונפרדת ממנו באמצע סרט, מה שגורם לו להפיץ עליה שקרים שגורמים לבחורות סביבה להחרים אותה.
בתגובה היא מעיפה מגש מקיילר ולפני שהוא ניגש אליה, מיגל נאבק לעזרתה וגובר על קיילר וחבריו.
סאם מודה למיגל ומתחילה לצאת איתו, אך מחביאה אותו מאביה מאחר שהוא תלמיד ב"קוברה קאי" השנואה על דניאל.
ואולם היחסים שלהם משתבשים כשרובי מתחבר אליה כחלק מחברתם ב"מיאגי דו".
רובי ומיגל שהחלו ביחסים עוינים מהטורניר בו ניצח מיגל נפגשים במסיבה על החוף ומיגל מתעמת עם רובי ועומד להכות אותו, אך מכה בטעות את סאם שנוטשת אותו.
בהמשך היא ורובי מתקרבים בעוד היא חוסמת את מיגל שיוצא עם החבורה הנוקשה טורי ובהמשך מאבדת גם את חברתה, אעישה רובינסון.
הלהט בין שני המחנות גורר את סאם להתקרב לרובי, הבחור המיומן ביותר בקבוצתה והם יוצאים יחד.
עם זאת יש לה עוד קשר עם מיגל והיא מצטערת שרובי לא סיפר לה שהוא החזיר את מדליית הכבוד של מיסטר מיאגי אחרי שחלק מתלמידי קוברה קאי הורסים את הדוג'ו, החשובה מאוד לדניאל ולסמנתה.
במסיבה של מון היא מחליטה לצאת ראש בראש מול טורי ושניהן משתכרות עד שטורי נופלת.
סאם מנצחת אך מבולבלת ביותר והיא נפגשת במיגל ומנשקת אותו להפתעתו, דבר שמכעיס מאוד את טורי.
רובי מנסה לעזור לה ומבקש מאביו שתישן אצלו אך בבוקר דניאל קולט שבתו "נחטפה" בידי ג'וני ופורץ ביניהם דו-קרב קצר במהלכו דניאל נוטש את רובי.
עם תחילת הלימודים טורי קוראת לסאם לדו-קרב בהפסקה שמתפתחת למריבת ענק.
סאם נאבקת בטורי אך לטורי צמידים דוקרניים והיא פוצעת את יידה הימנית.
למרות זאת סאם מצליחה להטיל אותה מהמדרגות, רגע לפני שמיגל מושלך בידי רובי מהקומה למעלה ונפצע אנושות.
בבית החולים סאם דואגת בעיקר לחייו של מיגל.
הם מתחילים להתקרב אחרי שמיגל חזר משיקומו וחזר לתיכון ואף בסוף חוזרים להיות זוג.
בעונה הרביעית סם הגיעה לגמר הטורניר אך מפסידה לטורי בעקבות שיחודו של סילבר.
בעונה החמישית סם נפרדת ממיגל כי צריכה הפסקה כדי להבין מי היא מחוץ לקראטה אך רוצה שיישארו ידידים.
טורי ניקולס (פייטון רוי ליסט, עונות 2-6) - טורי ניקולס היא בחורה חצופה וקשוחה שמצטרפת לקוברה קאי ונראית מוכנה טבעית למלחמות גם בלי שעברה שיעורים בארגון קודם.
אמה עבדה קשה כמלצרית ונתנה את השאריות של המנות למשפחתה וכשמנהל המסעדה גילה הוא פיטר אותה.
דבר זה גרר אותה לייחס ממעות נמוכה למוסר או לחוקים על מנת לשרוד.
טורי מתחילה לצאת עם מיגל בעוד היא מתחילה לשנוא את סאם שמטיפה לה לא לגנוב משקאות והיא מצפצפת עליה.
בהמשך כשארנקה של אמנדה נעלם סאם חושדת בטורי, מה שמעצבן את איישה.
במהלך מסיבת תיכון גדולה היא מתחרה עם סאם מי תשתה יותר כוסות אלכוהול וסאם מנצחת.
בשכרותה היא מנשקת את מיגל המופתע וטורי נוטרת לשניהם טינה על כך.
בתחילת שנת הלימודים טורי פורצת לחדר הכריזות כדי לקרוא לסאם לדו-קרב מולה.
השניים נלחמות קשה אך טורי משתמשת בצמידים הדוקרניים שלה כדי לפגוע בסאם ודוקרת אותה בצלעות.
למרות זאת סאם מטיחה אותה מהמדרגות.
שניהן נמצאות כשמיגל נופל ונפצע באורח אנוש.
בהמשך טורי היא אחת התלמידים שעצרו את ג'וני לחזור לארגון שהוא הקים, אחרי פציעתו של מיגל.
לאחר התקיפה בבית הספר היא הורחקה לאלתר ומצויה במעקב צמוד, דבר המונע ממנה לחזור לקוברה קאי והיא צריכה לעבוד קשה בשביל אמה החולה, תוך שבעל הדירה שלה מנצל את מרותו עליה.
לאחר שכריס מתערב בשבילה היא מקבלת פטור מתשלום וכך יכולה להתאמן בקוברה קאי.
היא מאיימת על סאם ובקרב הסופי עומדת להכות אותה עם שוט ברזל אך סאם מצליחה להדוף אותה לאחר שהתגברה על פחדה ממנה.
בעונה הרביעית טורי יוצאת עם רובי ואמנדה מחליטה להרחיק את טורי מבתה וממשפחתה תוך הגעה לעבודתה, מה שגורם בטעות לפיטוריה.
לאחר שכריס מבקש מאמנדה להתרחק מטורי מאחר שהיא מפרסנת יחידה, אמנדה משנה גישה ומנסה לעזור לטורי.
בתחילה טורי מתנגדת לכך בתקיפות אך לאחר מפגש עם דודתה, הרוצה לקבל את המשמורת על אחיה ועל כספיו, היא מבקשת עזרה מאמנדה לחזור ללימודים ואמנדה מסכימה, אף שסאם חוששת מהרעיון.
בלימודים סאם מזהירה אותה מהתקרבות אליה, טורי ורובי הולכים לנשף ביחד כזוג כדי לעצבן ולהרוס את הנשף למיגל וסאם, מה שמוביל לקרב בין סאם ומיגל בין טורי ורובי, בסוף הערב הרגשות בין טורי לרובי מתחזקים והם עושים את זה, ואז הם נהפכים לזוג.
בתחרות טורי מעפילה לגמר מול סאם אך עקב התחייבות לאמנדה משחקת לפי הכללים.
היא מנצחת את סאם ומבטיחה את הגביע לקוברה קאי, אך כשהיא מגיעה למועדון היא מבינה שטרי סילבר שיחד את השופט.
בעונה החמישית טורי מבקרת בכלא את כריס ומנסה להשתחרר מהארגון שהיא מתחילה לזנוח, תוך שגם רובי עזב אותו.